निराला का व्यक्तित्व क्रांतिकारी था। यह क्रांति केवल साहित्य के क्षेत्र में नहीं थी। साहित्य और जीवन-दोनों क्षेत्रों में उनकी क्रांतिकारिता मौजूद थी। कविताओं में ही नहीं अपने वैयक्तिक जीवन में भी उन्होंने भाग्य को ठुकराया, कर्म को प्राधान्य दिया। ज्योतिष की भविष्यवाणियों को भ्रामक सिद्ध किया। जन्मकुंडली फड़वा दी। पुत्री के विवाह में स्वयं मंत्रोच्चारण किया। माँ की कुल शिक्षा स्वयं उन्होंने दी। कण्व ऋषि की भूमिका निभाई। सरोज शकुंतला तो थी परंतु 'वह शकुंतला, पर पाठ अन्य यह, अन्य कला।'